શહેરમાં મોટા ભાગની ગણેશજી અને દશામાની મૂર્તિઓ પ્લાસ્ટર ઓફ પેરિસથી બનાવવામાં આવે છે. દર વર્ષે બે લાખથી વધુ મૂર્તિ વિસર્જિત કરવામાં આવે છે. પ્લાસ્ટર ઓફ પેરિસમાં જિપ્સમ, સલ્ફર, ફોસ્ફરસ અને મેગ્નેશિયમ જેવા પદાર્થો ઉપરાંત મૂર્તિ માટે વપરાશમાં લેવાતા રંગોમાં મરકર્યુરી, લીડ, કેડમિયમને કાર્બન હોવાના કારણે પાણીમાં એસડીટી અને મેટલનો વધારો થાય છે જે નદી તળાવ કે દરિયાના પાણીની વનસ્પતિને નુકસાન કરે છે. પાણીમાં ઝેર ઉત્પન્ન કરે છે. જેના કારણે હજારો માછલીઓનો ભોગ લેવાય છે. જેથી આ વર્ષે વધુ ને વધુ નાગરિકો માટીની મૂર્તિ ખરીદે અને કારીગરો પણ માટીની મૂર્તિ બનાવે તે માટે સબસિડી સહિતના પ્રોત્સાહન અપાઇ રહ્યા છે.